**Izziņa par atzinumos sniegtajiem iebildumiem par**

**Ministru kabineta noteikumu projektu „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” (VSS-1194)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Ministru kabineta noteikumu projekta „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” (turpmāk – noteikumu projekts) 3.punkts:„3. Finansējuma sadalījums programmas īstenošanai noteikts šo noteikumu 1.pielikumā. Finansējumu aprēķina, izmantojot šādu formulu:D = S x K, kurD – finansējuma apmērs programmas īstenošanai attiecīgajam izglītības iestādes dibinātājam (turpmāk – finansējuma saņēmējs);S – Valsts izglītības informācijas sistēmā ievadītais un apstiprinātais izglītojamo skaits uz 2019.gada 1.septembri attiecīgā finansējuma saņēmēja izglītības iestādēs, kas klātienē īsteno vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un izglītojamo skaits uz 2019.gada 1.oktobri attiecīgā finansējuma saņēmēja izglītības iestādēs, kas klātienē īsteno pamata un vidējās profesionālās izglītības programmas (turpmāk – izglītības programmas); K – 7 *euro*” un noteikumu projekta sākotnējās ietekmes novērtējuma ziņojums (anotācija) (turpmāk – anotācija). | **Tieslietu ministrija:**Projekts izstrādāts, pamatojoties uz likuma „Par valsts budžetu 2020.gadam” 43.pantu, kas paredz Ministru kabinetam pilnvarojumu noteikt kārtību, kādā aprēķina un piešķir finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim izglītības iestāžu, kuras īsteno vispārējās un profesionālās izglītības programmas, dibinātājiem, kā arī programmas attiecināmās izmaksas un finansējuma izlietošanas nosacījumus. Savukārt projekta 3.punkts faktiski sašaurina finansējuma saņemšanas iespēju, paredzot to tikai tām izglītības iestādēm, kas vispārējās un profesionālās izglītības programmas īsteno klātienē. Tā kā likumdevējs Ministru kabinetam šādu pilnvarojumu nav devis, aicinām precizēt projekta 3.punktu atbilstoši likuma „Par valsts budžetu 2020.gadam” 43.pantam. | **Nav ņemts vērā**Programmas īstenošanā būtiska ir pieredzes gūšana klātienē, pieejamība un sociālā vienlīdzība visiem klases audzēkņiem piedaloties programmas notikumos un metodiskais „pirms” un „pēc” darbs mācību stundu ietvaros. Tāpēc jau no sākotnējā programmas izstrādes un aprobācijas perioda darba grupas un pilotprojektu ietvaros programma veidota ievērojot šos principus un nodrošināta 1. – 12.klašu audzēkņiem, kas izglītību iegūst klātienē. Programma pilnībā īstenota no 2018.gada septembra kopumā viena mācību gada ietvaros klātienes skolēniem nodrošināt vairāk nekā 14 tūkstošu norišu.Ņemot vērā, ka programma no tās izstrādes brīža vienmēr bijusi paredzēta klātienes audzēkņiem, tikai klātienē iespējams veiksmīgi īstenot programmas principus un likumā ietvertais deleģējums saglabāts iepriekšējā gada redakcijā, neņemam vērā Tieslietu ministrijas iebildumu. | **Tieslietu ministrija:**Atkārtoti vēršam uzmanību, ka subjektu loku, kam piešķir finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim, ir noteicis pats likumdevējs, paredzot, ka finansējumu piešķir izglītības iestāžu, kuras īsteno vispārējās un profesionālās izglītības programmas, dibinātājiem. Savukārt Ministru kabinetam dots pilnvarojums noteikt kārtību, kādā aprēķina un piešķir finansējumu, kā arī programmas attiecināmās izmaksas un finansējuma izlietošanas nosacījumus. Tādējādi projekta 3. un 5.punktā ietvertais regulējums, kas faktiski sašaurina finansējuma saņēmēju loku, attiecinot to tikai uz izglītības iestādēm, kuras īsteno izglītības programmas klātienē, pārsniedz likumdevēja Ministru kabinetam doto pilnvarojumu.Vienlaikus jāņem vērā Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai pasākumā Nr.155.3. paredzēto, ka programmas „Latvijas skolas soma”  ietvaros visiem izglītojamiem [proti, bez ierobežojuma], kuri apgūst vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas valsts noteiktā mācību satura un procesa ietvaros, tiek nodrošināta iespēja apmeklēt programmas saturiskajām jomām atbilstošu pasākumu vismaz vienu reizi mācību semestra laikā. Tādējādi projekta 3. un 5.punktā ietvertais regulējums, kas faktiski sašaurina finansējuma saņēmēju loku, attiecinot to tikai uz izglītības iestādēm, kuras īsteno izglītības programmas klātienē, nonāk pretrunā arī ar Valdības rīcības plānu. | Noteikumu projekta 3. un 5.punkts:„3. Finansējuma sadalījums programmas īstenošanai noteikts šo noteikumu 1.pielikumā. Finansējumu aprēķina, izmantojot šādu formulu:D = S x K, kurD – finansējuma apmērs programmas īstenošanai attiecīgajam izglītības iestādes dibinātājam (turpmāk – finansējuma saņēmējs);S – Valsts izglītības informācijas sistēmā ievadītais un apstiprinātais izglītojamo skaits uz 2019.gada 1.septembri attiecīgā finansējuma saņēmēja izglītības iestādēs, kas klātienē īsteno vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un izglītojamo skaits uz 2019.gada 1.oktobri attiecīgā finansējuma saņēmēja izglītības iestādēs, kas klātienē īsteno pamata un vidējās profesionālās izglītības programmas (turpmāk – izglītības programmas); K – 7 *euro*.5. Finansējuma saņēmējs nodrošina katram tā dibinātās izglītības iestādes izglītojamam, kas klātienē apgūst izglītības programmas, iespēju vismaz vienu reizi katra mācību semestra laikā apmeklēt šo noteikumu 2.punktā minētajam programmas mērķim atbilstošu pasākumu. Attiecībā uz izglītojamiem, kas apgūst izglītības programmas ieslodzījuma vietā, šis punkts attiecināms tiktāl, ciktāl tas nav pretrunā citu normatīvo aktu prasībām.” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 5.decembris un 2020.gada 3.janvāris |
|  |  |
| Saskaņošanas dalībnieki | Tieslietu ministrija, Finanšu ministrija, Valsts kase, Labklājības ministrija, Latvijas Pašvaldību savienība, Latvijas Brīvo arodbiedrību savienība, Vides aizsardzības un reģionālās attīstības ministrija, Izglītības un zinātnes ministrija |
|    |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekta 9.2.apakšpunkts:„9.2. līdz 2021.gada 20.janvārim iesniedz Kultūras ministrijā pārskatu par piešķirtā finansējuma izlietojumu un sasniegtajiem kvantitatīvajiem rādītājiem (2.pielikums) par laika posmu no 2020.gada 1.septembra līdz 2020.gada 31.decembrim”. | **Tieslietu ministrija:**Tā kā projekts ir izstrādāts, pamatojoties uz likumu „Par valsts budžetu 2020.gadam”, tad saskaņā ar Oficiālo publikāciju un tiesiskās informācijas likuma 9.panta piekto daļu tas zaudēs spēku vienlaikus ar likumu „Par valsts budžetu 2020.gadam” (proti, 2021.gada 1.janvārī). Ievērojot minēto, lūdzam precizēt projekta 9.2.apakšpunktu, jo tajā paredzētais termiņš pienākuma izpildei iestāsies pēc tam, kad regulējums zaudēs spēku. | **Ņemts vērā**Noteikumu projekta 9.2.apakšpunktā paredzētais termiņš pienākuma izpildei papildu tiks noteikts starp Kultūras ministriju un finansējuma saņēmēja savstarpēji noslēgtajā finansēšanas līgumā.  | Precizēts noteikumu projekta 9.punkts:„9. Finansējuma saņēmējs: 9.1. atbilstoši savstarpēji noslēgtā finansēšanas līgumā noteiktajam termiņam iesniedz Kultūras ministrijā pārskatu par piešķirtā finansējuma izlietojumu un sasniegtajiem kvantitatīvajiem rādītājiem (2.pielikums);9.2. pārskatu sagatavošanai, pārbaudei, parakstīšanai un iesniegšanai izmanto Valsts kases e-pakalpojumu ePārskati atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus”.Precizēts anotācijas I. sadaļas „Tiesību akta projekta izstrādes nepieciešamība” 4.punkts „Cita informācija”. |
|  | Anotācija | **Tieslietu ministrija:**Saskaņā ar likuma „Par valsts budžetu 2020.gadam” 43.pantu Ministru kabinetam dots uzdevums noteikt kārtību, kādā aprēķina un piešķir finansējumu programmas „Latvijas skolas soma” īstenošanai. Projekta 3.punktā ir ietverta formula finansējuma aprēķināšanai (D = S x K), kur „K” ir 7 *euro*. Nedz no projekta, nedz no anotācijā ietvertās informācijas nav saprotams, kas ir šis „K” un kādēļ tas ir noteikts tieši 7 *euro* apmērā. Ņemot vērā likuma „Par valsts budžetu 2020. gadam” 43.pantā Ministru kabinetam doto uzdevumu, lūdzam papildināt projekta anotāciju ar atbilstošu skaidrojumu, lai kārtība, kādā aprēķina un piešķir finansējumu programmas „Latvijas skolas soma” īstenošanai, būtu skaidri saprotama. | **Ņemts vērā** | Precizēta anotācija. |
|  | Anotācija | **Tieslietu ministrija:**Atbilstoši Valsts pārvaldes iekārtas likuma 10.panta septītajai daļai valsts pārvaldei ir pienākums informēt sabiedrību par savu darbību; tas attiecas it īpaši uz to sabiedrības daļu, kuru tiesības vai tiesiskās intereses īstenotā vai plānotā darbība skar vai var skart. Plānojot sabiedrības līdzdalību, jāizvēlas piemērotākie sabiedrības līdzdalības veidi, veicinot efektīvu, atklātu, ietverošu, savlaicīgu un atbildīgu sabiedrības iesaistīšanos.No projekta anotācijas VI sadaļā sniegtās informācijas var secināt, ka projekts izsludināts Valsts sekretāru sanāksmē, nenoskaidrojot sabiedrības viedokli par projektu, jo brīdī, kad projekts tika izsludināts Valsts sekretāru sanāksmē, sabiedrības viedokļa izteikšanai noteiktais termiņš vēl nebija beidzies. Līdz ar to arī sabiedrības līdzdalības rezultāts no anotācijā sniegtās informācijas nav zināms. Ievērojot minēto, lūdzam aizpildīt projekta anotācijas VI sadaļu atbilstoši Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” VII nodaļas prasībām. | **Ņemts vērā** | Precizēta anotācija. |

Aija Tūna

Kultūras ministrijas

Latvijas valsts simtgades biroja

Izglītības un jauniešu projekta koordinatore

Tālr. 67330219

Aija.Tuna@km.gov.lv